Jobo 37 | Beibele Inthaneteng | Phetolelo ya Lefase le Lefsa\n37 “Pelo ya ka e thothomedišwa+ ke se,E bile e itia ka matla e le madulong a yona. 2 Theetšang ka kelohloko go duma ga lentšu la gagwe,+Le go bopa mo go tšwago molomong wa gagwe. 3 O go kwagatša tlase ga magodimo ka moka,Gomme legadima+ la gagwe le fihla pheletšong ya lefase. 4 Le šalwa morago ke modumo wa go rora;Yena o galagatša modumo+ wa bogolo bja gagwe,+Le gona ga a le thibele ge lentšu la gagwe le kwewa.+ 5 Modimo o galagala ka tsela e makatšago ka lentšu la gagwe,+O dira dilo tše dikgolo tšeo re ka se di tsebego.+ 6 Gobane o botša kapoko a re, ‘Wela lefaseng,’+Le pula ya matlorotloro gaešita le dipula tša gagwe tše matla tša matlorotloro+ a di botša bjalo. 7 O emiša modiro wa motho wa lefasengGore motho yo mongwe le yo mongwe wa nama le madi a tsebe modiro wa Gagwe. 8 Sebata se tšwa mo se utamego gona,Gomme se dula mo se iphihlago gona.+ 9 Ledimo le tšwa phapošing ya ka gare+Gomme go tonya go tšwa diphefong tša ka leboa.+ 10 Mohemo wa Modimo o tšweletša lehlwa+Gomme boalo bja meetse bo kgahlile.+ 11 Ee, o imetša leru ka monola,Seetša sa gagwe+ se phatlalatša maru, 12 O a iša kua le kua ka go a laola gore a dire modiro wa onaKae le kae moo a a laelago+ gore a ye gona nageng e tšweletšago ya lefase. 13 E ka ba e le bakeng sa kgati+ goba naga ya gagwe+Goba bakeng sa botho,+ o dira gore a be le se a se dirago. 14 Sekegela se tsebe wena Jobo;Ema o re tuu! O ele hloko mediro e makatšago ya Modimo.+ 15 Na o tseba gore Modimo o a abetše neng modiro wa yona,+Le gore o tagišitše neng seetša sa leru la gagwe? 16 Na o tseba ka leemo la maru,+Mediro e makatšago ya Yoo a nago le tsebo e phethagetšego?+ 17 Gore na diaparo tša gago di fiša gakaaka’ngGe lefase le homola go tloga ka borwa?+ 18 Na o ka phurolla leratadima o na le yena+Ka go le bata go etša seipone se se dirilwego ka go tološwa? 19 Re tsebišeng seo re ka mmotšago sona;Ga re kgone go ntšha mantšu ka baka la leswiswi. 20 Na o swanetše go begelwa gore ke nyaka go bolela?Goba na go na le motho le ge e le ofe yo a itšego se se tla bolelwa?+ 21 Bjale ga ba bone seetša;Se phadima leratadimeng,Ge phefo yona e fokile gomme ya phatlalatša maru. 22 Letago la gauta le tla le etšwa leboa.Bogolo+ bja Modimo bo a boifiša. 23 Ge e le Ramatlaohle, ga se ra mo hwetša;+Ke wa matla a phagamego,+Gomme toka+ le boati bja toko+ a ka se di nyenyefatše.+ 24 Ka gona anke batho ba mmoife.+Ga a šetše motho le ge e le ofe yo ka pelong ya gagwe a itšeago a le bohlale.”+